Шаңхәй һәмкарлиқ тәшкилатиға әза русийә, хитай, қазақистан, қирғизистан, өзбекистан вә таҗикистан қатарлиқ дөләтләрниң дөләт мудапиә министирлири 25-26-април күнлири хитайниң пайтәхти бейҗиңға җәм болди. Бу қетимқи учришишта бир қатар һәрбий һәмкарлиқ пиланлири мақулланған болуп, буниңға хитай вә русийә рәһбәрлири алаһидә етибар бәргән , улар шаңхәй һәмкарлиқ тәшкилатиниң бир һәрбий тәшкилат әмәсликини йәнә бир қетим җакарлиди.